40 ກວ່າຄົນ ເສຍຊີວິດ ໃນອຸປະຕິເຫດ ລົດໄຟ ຕຳກັນ ຢູ່ອີຣ່ານ
ຮູບພາບຈາກໂທລະພາບ ສະແດງໃຫ້ເຫັນວ່າ ມີລົດໄຟ 4 ຕູ້ໄດ້ຕົກລາງ ຊຶ່ງ 2 ຕູ້ ແມ່ນລຸກໄໝ້ເປັນໄຟ.
ມີຜູ້ເສຍຊີວິດ ຢ່າງໜ້ອຍ 43 ຄົນ ຍ້ອນອຸປະຕິເຫດ ລົດໄຟຕຳກັນ ໃນວັນສຸກວານນີ້ຢູ່ທີ່ແຂວງ Semnan ທາງພາກກາງຕອນເໜືອຂອງປະເທດອີຣ່ານ ນອກນັ້ນຍັງມີອີກຫຼາຍກວ່າ 100 ຄົນໄດ້ຖືກສົ່ງໄປຮັບການປິ່ນປົວຢູ່ທີ່ໂຮງໝໍ ຫລັງຈາກທີ່ໄດ້ເກີດອຸປະຕິເຫດແລ້ວ ລາຍງານຂ່າວຂອງໂທລະພາບທາງການອີຣ່ານສະແດງໃຫ້ເຫັນວ່າ ມີລົດໄຟ 4 ຕູ້ໄດ້ຕົກລາງໂດຍທີ່ 2 ຕູ້ໄດ້ລຸກໄໝ້ເປັນໄຟ ພວກກູ້ໄພກຳລັງເຮັດວຽກຢູ່ໃກ້ໆຕູ້ລົດໄຟທີ່ເກີດໄຟໄໝ້ ອຸປະຕິເຫດໃນຄັ້ງນີ້ ແມ່ນເກີດຂຶ້ນຢູ່ເທິງເສັ້ນທາງສາຍຫຼັກລະຫວ່າງນະຄອນຫຼວງເຕຫະ ຣ່ານແລະເມືອງ Mashhad ຫົວເມືອງໃຫຍ່ອັນດັບສອງ ຂອງອີຣ່ານ ເວລາລົດໄຟໂດຍ ສານທີ່ກຳລັງເດີນທາງ ຕຳກັບລົດໄຟດ່ວນ ທີ່ຈອດຢູ່ສະຖານີແຫ່ງນຶ່ງ ຍ້ອນບັນຫາທາງດ້ານເຄື່ອງຈັກ ເຈົ້າແຂວງ Mohammad Reza Khabbaz ກ່າວຕໍ່ໂທລະພາບ ຂອງລັດຖະບານວ່າ ຈຳນວນພວກທີ່ບາດເຈັບລົ້ມຕາຍມີທ່າທາງວ່າຈະເພີ້ິ້ມຂຶ້ນຕື່ມແລະອາກາດໜາວອາດ ມີສ່ວນພາໃຫ້ເກີດອຸປະຕິເຫດໃນເທື່ອນີ້ ທ່ານ Khabbaz ກ່າວວ່າ “ການສືບສວນໃນຂັ້ນຕົ້ນສະແດງໃຫ້ເຫັນວ່າ ໄດ້ເກີດບັນທາງດ້ານເຄື່ອງຈັກ ບາງທີອາດມີສາເຫດມາຈາກອາກາດໜາວ ໄດ້ບັງຄັບໃຫ້ລົດໄຟດ່ວນ ທີ່ແລ່ນລະຫວ່າງເມືອງ Tabriz ແລະ Mashhad ຕ້ອງໄດ້ຈອດ ” ແຕ່ອົງການຂ່າວເອພີລາຍງານວ່າ ຜູ້ແທນຄົນນຶ່ງຈາກເຂດດັ່ງກ່າວໃຫ້ຮ່ອງຮອຍວ່າເຈົ້າ ໜ້າທີ່ຢູ່ສະຖານີລົດໄຟເມືອງ Semnan ອາດອະນຸຍາດດ້ວຍຄວາມຜິດພາດໃຫ້ລົດໄຟ ນຶ່ງໃນສອງຂະບວນ ແລ່ນໄປກ່ອນກຳນົດ ປະທານາທິບໍດີອີຣ່ານທ່ານ Hassan Rouhani ໄດ້ອອກຖະແຫຼງຂ່າວສະບັບນຶ່ງສະແດງຄວາມເສົ້າສະຫລົດໃຈຕໍ່ຄອບຄົວຂອງພວກເຄາະຮ້າຍ ອີງຕາມອົງການຂ່າວເອພີແລ້ວ ອີຣ່ານລາຍງານວ່າ ມີຜູ້ເສຍຊີວິດຍ້ອນອຸປະຕິເຫດບົນທ້ອງຖະໜົນສະເລ່ຍແລ້ວປະມານ 17,000 ຄົນໃນແຕ່ລະປີ ອັດຕາການເສຍຊີວິດສູງສ່ວນໃຫຍ່ແມ່ນມີສາເຫດມາຈາກຄົນຂັບລົດ ທີ່ບໍ່ນັບຖືກົດຈະລາຈອນ ລົດເກົ່າເກີນໄປ ແລະການບໍລິການສຸກເສີນທີ່ບໍ່ພຽງພໍ